Здравният министър Кирил Ананиев актуализира заповедта си, с която временно се забранява влизането в България на лица от 16 държави заради разпространението на COVID-19. Тя се отнася за пътници, пристигащи у нас от Китай, Иран, Бангладеш, Индия, Малдиви, Непал, Шри Ланка, Испания, Италия, Южна Корея, Франция, Германия, Нидерландия, Швейцария, Великобритания и Северна Ирландия.

Забраната влиза в сила в 00.00 часа на 18 март.

Изключени от нея са българските граждани, членовете на техните семейства, както и лицата със статут на постоянно и продължително пребиваване на територията на Р България и членовете на техните семейства.

С друга заповед Кирил Ананиев разпореди разкриването на временни звена за граничен здравен контрол на граничните контролно-пропускателни пунктове Гюешево, Видин, Връшка чука, Маказа - Нимфея и Илинден – Ексохи.

С двете заповеди на здравния министър можете да се запознаете в прикачените файлове.